ฝังยาคลุมมาครบ3ปีแล้วค่ะ ตั้งแต่ฝังยาประจำเดือนไม่มาเลยค่ะ ตอนนี้ฉีดยาคุม แบบ3เดือน หลังฉีดจะเห็นผลเลยไหมคะ แต่ยังไม่ได้เอายาคลุมแบบฝังออกนะคะ
สวัสดีค่ะ การใช้ยาคุมแบบฝังนั้น เป็นการคุมกำเนิดที่มีประสิทธิภาพสูง โอกาสตั้งครรภ์มีน้อยกว่า 1% มีทังแบบ 3 ปีหรือ 5 ปีขึ้นกับชนิดของยาค่ะโดยในขณะฝังยา อาจมีผลข้างเคียงทำให้ประจำเดือนมาไม่สม่ำเสมอจนถึงขั้นไม่มาได้ ร่วมกับอาจทำให้มีเลือดออกผิดปกติทางช่องคลอดได้เมื่อครบกำหนดให้ไปเอายาฝังออก และหากยังไม่พร้อมตั้งครรภ์ให้คุมกำเนิดด้วยวิธีอื่นต่อทันที ควรไปเอายาที่ฝังไว้ออก เพราะยาฝังที่หมดอายุไปแล้ว อาจจะยังมีฮอร์โมนเพศหลงเหลืออยู่ ทำให้เกิดผลข้างเคียงตามมาได้อีกโดยหลังจากยาฝังหมดอายุ สามารถฉีดยาคุมกำเนิดต่อไปได้เลย หากได้ฉีดต่อในวันที่ครบกำหนดฝังยาพอดี ยาฉีดจะออกฤทธิ์ได้เลย ไม่ต้องรอให้ครบ 7 วัน แต่หากมีช่วงเว้นห่างกันไปบ้าง แนะนำให้รอให้ฉีดครบ 7 วันก่อนค่อยมีเพศสัมพันธ์แบบไม่ป้องกันได้ค่ะ